**FORMULAR ZA PRIJAVU / NAGRADA ZA INOVATIVNE NASTAVNIKE/CE 2017.**

|  |  |  |
| --- | --- | --- |
| 1. **LIČNI PODACI** | | |
| |  | | --- | | C:\Users\X\Desktop\IMG-20171021-WA0007 (1).jpg | | Marijana Tomas | |
| Ante Starčevića 15  88340 Grude , BiH | |
| Mob. 063 375 866 tel. 039 661 408 | |
| marijanatomas0@gmail.com | |
| Profesor Razredne nastave | |
| 1. **RADNO MJESTO** | | |
| * 1. Naziv ustanove: | | Osnovna škola Ruđera Boškovića Grude |
| 1. Adresa: | | Ivana Alilovića bb, Grude  88340 BiH |
| 1. Telefon: | | 039 662 329 |
| 1. Posao koji obavljate: | | Učiteljica |
| 1. Razred ili uzrast djece sa kojom radite: | | 3 razred |
| 1. Godine staža: | | 21 |
| 1. **MOJA PEDAGOŠKA UVJERENJA** | | |
| Djeca su dar od Boga. Svako dijete je kao poseban neizbrušeni dijamant, a učitelj polako uzima u svoje ruke jedan po jedan dijamant i pomalo brusi... Moj stav je da se rad učitelja zasniva na komunikaciji učitelj—učenik—roditelj, a u sredini tog trokuta treba biti zajednica u kojoj živimo i radimo. Bitno mi je da iz svakog svog učenika izvučem maksimum i da moji učenici dolaze na nastavu i odlaze s nje s osmijehom na licu. Posao učitelja nije da pripremi djecu za život u surovom i bezosjećajnom svijetu već da te male ljude priprema da svijet čine manje bezosjećajnim i surovim. Učeniku treba mogućnost za napredak, mogućnost za pogrešku, ljubav, ohrabrenje, prihvaćenost, povjerenje, zabava i humor, osjećaj uspješnosti, prijateljsko ozračje... Djeca današnjice da bi to dobila trebaju kreativne i inovativne učitelje u nastavi. | | |
| 1. **INOVATIVNA PRAKSA** | | |
| NASLOV/NAZIV: | | Sačuvajmo od zaborava svoju tradiciju |
| KRATAK OPIS PRAKSE  (do 200 riječi - jedan paragraf): | | Sada sam učiteljica 3. razreda devetogodišnje osnovne škole,a na ovom projektu radila sam s učenicima petog razreda koje sam učila 2014/2015 šk.god.U okviru projekta Sačuvajmo od zaborava svoju tradiciju zadatak nam je bio da usporedimo naš zavičajni govor sa hrvatskim književnim jezikom, bolje upoznamo svoju kulturu, upoznamo zavičajne priče, pjesme i recepte iz bakine kuhinje . Počeli smo od govora. Napisali smo nekoliko rečenica na hrvatskom književnom jeziku,a zatim smo te iste rečenice napisali na zavičajnom govoru. Na satu likovne kulture smo izradili plakat – Književni jezik i zavičajni govor--.Učenici su dobili posebne zadatke za domaći rad. Trebali su razgovarati sa roditeljima, bakama, djedovima ili starijim susjedima s ciljem da saznaju neku staru pjesmu, priču ili pak neki recept iz svog zavičaja. Cilj je bio prikupiti što više pjesama, priča i recepata iz našeg zavičaja i napisati ih ikavicom.U prikupljanje recepata uključili su se i ostali razredi iz škole. Nakon uključivanja ostalih razreda u školi i prikupljenih recepata izradili smo plakate i predstavili ih poduzetnicima iz lokalne zajednice s ciljem da sve složimo u Bekijsku kuharicu i pjesmaricu.Predstavnici tvrtke Grafotisak bili su oduševljeni našom idejom i odlučili su pomoći najmlađima u njihovom naumu. Nakon dosta rada na nastavi i vannastave nastala je naša knjiga pod nazivom Sačuvajmo od zaborava – kuvanje i pivanje. |
| KATEGORIJA (Molim Vas da označite odgovarajuću kategoriju | | Razredna nastava |

**DETALJAN OPIS:**

|  |
| --- |
| **POLAZIŠTA**  *U razredu sam sa učenicima realizirala projekt pod nazivom Sačuvajmo od zaborava svoju tradiciju. Jedna od nastavnih jedinica iz hrvatskog jezika bila je Književni jezik i zavičajni govor od koje smo i počeli raditi na našem projektu. Ovdje želim predstaviti kako smo došli do naše knjige pod nazivom Sačuvajmo od zaborava—KUVANJE I PIVANJE.Obradila sam s učenicima nastavnu jedinicu Književni jezik i zavičajni govor.Na satu smo pisali riječi i rečenice na književnom jeziku, a zatim te iste riječi i rečenice na ikavici , na našem zavičajnom govoru. Razgovarali smo o starim pjesmama i pričama koje smo čuli od svojih roditelja, baka , djedova i susjeda.Učenici su za domaći rad dobili zadatak da razgovaraju sa svojim bakama , djedovima ili susjedima koji znaju stare priče i pjesme- gange te ih zapišu u bilježnicu, ali ikavicom.Domaći rad nije trebalo napisati taj dan ili sutra već su učenici imali rok od deset dana. Nakon određenog vremena sakupili smo dosta pjesama, priča i poslovica.Na satu likovne kulture izradili smo plakat na koji smo napisali neke od tih pjesama i priča. Svaki učenik je uspio saznati po nešto tako da smo već imali dovoljno za Razrednu pjesmaricu. Na dodatnoj nastavi iz hrvatskog jezika smo sve posložili tako da je na svakoj stranici bilo ime učenika, pjesme ili priče koje je prikupio i ime osobe koja je njemu ispričala ili otpjevala ( kazivala) priču ili pjesmu. Učenici su predložili da na određenoj stranici bude fotografija onog učenika čije se pjesme nalaze na toj stranici.*  *Na satu glazbene kulture osmislili smo slogan i uglazbili ga.*  *Na satu likovne kulture crtali smo logo( zobnicu ) što nam je trebalo za naslovnicu Razredne pjesmarice.U međuvremenu nam se rađa ideja da sakupimo od naših baka, mama , susjeda itd. naše stare skoro zaboravljene recepte.Počeli smo prikupljati recepte tako što su učenici tadašnjeg 5.b raz. gostovali ( učenik gost ) u ostalim odjeljenjima u školi i predstavili im našu ideju. Objasnili su na koji način se mogu uključiti u projekt i kako poslati recept. Uz recept je bila poželjna i fotografija jela koju su mogli slati putem školske fb stranice ili mailom. Prikupljanje i slaganje recepata trajalo je cijelo polugodište.*  *Prikupljeni materijal smo predstavili ravnateljici čija pomoć nam je dobro došla u predstavljanju materijala pred poduzetnicima iz naše lokalne zajednice.*  *Ravnateljica nam dogovara sastanak sa predstavnicima Grafotiska.*  *Dvije osobe koje su ujedno i roditelji od naša dva učenika dolaze iz Grafotiska kao gost roditelj u našu učionicu gdje im predstavljamo naš dotadašnji rad.*  *Uspjeli smo dogovoriti tiskanje knjige što nam je i bio krajnji cilj.* |
| **CILJ I ŽELJENI ISHODI**  **Cilj:**   * *Naučiti što je zavičajni govor te koliko narječja sadrži hrvatski jezik.* * *Upoznati se s primjerima korištenja zavičajnog govora.* * *Poticati samostalnost i kreativnost u radu.* * *Poticati učenike da njeguju svoju tradiciju.* * *Razvijati stvaralačko mišljenje i logičko zaključivanje.* * *Poticati stvaranje radnih navika.* * *Identificirati poduzetničke mogućnosti.* * *Upotrijebiti zavičajni govor za pisanje pjesama i recepata.* * *Idejno osmisliti plakat za promoviranje originalnog rada – knjige.* * *Upoznati se s primjerom korištenja originalnog djela u marketinške svrhe.* * *Osposobiti učenike za upotrebu različith izvora znanja i kompetencija u svakodnevnom životu.*   ***Ishodi:***   * *Učenici će razumijeti razliku između proizvoda i usluga.* * *Učenici će znati prepoznati nestašicu u neposrednoj okolini.* * *Učenici će znati navesti dobrobit i troškove ostvarenja svog cilja.* * *Učenici će moći preuzeti odgovornost za završetak zadatka, ispunjenje obaveza i rokova.* * *Učenici će znati pokazati sposobnost za samostalan rad.* * *Učenici će moći preuzeti inicijativu za umrežavanje s pojedincima i grupama.* * *Učenici će znati pokazati sposobnost poštovanja drugih.* * *Učenici će moći pokazati vještinu vođenja tijekom grupnog rada i sposobnost prenošenja ideja drugima.* * *Učenici će znati pokazati sposobnost planiranja aktivnosti, individualnog rada i rada u timovima.* * *Učenici će razumjeti kako najlakše rješavati probleme zajedno s drugima.* |
| **DETALJAN OPIS REALIZACIJE**     1. **sat: Nastavna jedinica – Hrvatski jezik i zavičajni govor**   *Učiteljica govori nekoliko riječi na zavičajnom govoru, a zatim pita učenike kako bi to bilo na književnom jeziku.*  *Učiteljica objašnjava učenicima da se u različitim krajevima hrvatski jezik različito govori tj. da se govori različitim narječjima hrvatskog jezika.*  *Objašnjava im što je narječje i koliko ih ima u hrvatskom jeziku.*  *Čitanje pjesama iz jezičnog udžbenika.*  *Određivanje narječja na kojem su napisane pjesme.*  *Pisanje rečenica na zavičajnom govoru, a zatim tih istih rečenica na književnom jeziku.*  *Učiteljica pita učenike jesu li kada čuli od svojih ukućana kakvu pjesmu na zavičajnom govoru.*   * *Učenici se pokušavaju sjetiti priča koje su im pričale bake i djedovi.*   *Domaći rad:*   * *Razgovarati s bakom, djedom, susjedom,roditeljima i saznati neku staru pjesmu, priču, molitvu, mudru izreku ili recept od nekog tradicionalnog hercegovačkog jela te ga napisati na zavičajnom govoru.* * *Fotografirati jelo ( uz pomoć roditelja ).*   *Prilog 1*  *Fotografije i recepti jela*  *Ili*   * *Opisati svoj kraj na zavičajnom govoru.*  1. ***sat: Izrada plakata – Književni jezik i zavičajni govor.***   *Učenici su pripremili potreban materijal za izradu plakata.*  *Učenici su na plakat napisali rečenice na zavičajnom govoru koje smo na prethodnom satu pisali u bilježnicu.*  *Prilog 2 – fotografija*  *Plakat: Književni jezik i zavičajni govor*  *Čitanje priča, pjesama i recepata koje su učenici prikupili od svojih baka i djedova.*  *Učenici dolaze do ideje da sve što su prikupili pišući domaći rad stavimo na jedno mjesto.*  *Predlažu da u suradnji s ostalim razredima prikupimo više takvih priča, pjesama i recepata pa da napravimo knjigu sa našim tradicionalnim pjesmama i jelima.*  *Bogatstvo za dušu i tijelo!*  *Učenici predlažu da se koristimo internetom i fb.stranicom.*  *U suradnji sa urednikom školske fb. stranice učenici daju oglas na školskoj fb. stranici i na taj način uključuju ostale učenike i sugrađane u prikupljanje tradicionalnih bekijskih recepata.*   1. ***sat : Nastavna jedinica—Samostalno stvaranje priče***   *Razgovaramo o tome kako nastaje knjiga.*  *Samostalno stvaranje priče povezali smo s izradom naše tradicionalne kuharice i pjesmarice.*  *Diskusija o naslovu knjige, poretku prikupljenih materijala u knjizi itd.*  *Dolazimo do zaključka da je recesija i da je sve utihnulo. Pjesma nam je potrebna za odmor duše, a dobra kuhinja za odmor tijela.*  *Grupni rad :*  *Učenici su podijeljeni u skupine i svaka skupina ima po jedan zadatak kako bi zajedno osmislili izgled naše knjige.*   1. *grupa*   *Kojim redoslijedom poredati prikupljene materijale.*   1. *grupa*   *Zašto smo odabrali prikupljanje tradicionalnih recepata i pjesama?*   1. *grupa*   *Kako urediti naslovnicu? Zašto?*  ***Koleracija s likovnom kulturom.***  *Na satu likovne kulture učenici su crtali ugljenom stare drvene predmete koje su u kuhinji koristile naše bake ( oklagije, drvena zdjelica za luk, lukotucanj kojim se gnječio luk, daska za rezanje...), gusle, rakijske kotle,...*  *Uredili smo pano, fotografirali pano i pojedine crteže,a fotografije smo kasnije iskoristili za ukrašavanje pojedinih stranica u knjizi.*  *Fotografija*  *Pano-- fotografija*   1. *grupa*   *Napisati pjesmu kojom bi reklamirali našu tradicionalnu kuharicu i pjesmaricu.*  ***Koleracija s glazbenom kulturom.***  *Na satu glazbene kulture učenici su osmislili kratku pjesmu koju bi mogli iskoristiti za reklamu.*  ***Obrazloženje grupnog rada .***   1. ***grupa***   *Nakon što su dobili zadatak učenici su razmislili i predložili kojim redoslijedom bi poredali prikupljene materijale.*  *Napisali su u bilježnicu redoslijed i prezentirali ga pred razredom,a nakon toga su i ostali učenici davali svoje ideje.*  *Odlučili smo da u prvom dijelu knjige budu tradicionalni recepti,a u drugom dijelu tradicionalne pjesme.*   1. ***grupa***   *Učenici su pisali sastavke na temu Zašto prikupljamo tradicionalne recepte i pjesme.*  *Učenici su pročitali sastavke pred razredom , a onda smo svi skupa odabrali onaj koji nam je bio najbolji. Svi skupa smo ga doradili i ispravili tako da bi se mogao napisati u knjigu.*  *Prilog 3*   1. ***grupa***   *Ova grupa je imala zadatak da osmisli ime koje bi obuhvatilo naš rad i kako bi izgledala naslovnica knjige.*  *Dobili smo nekoliko naslova za knjigu.*   * *Bogatstvo za dušu i tijelo* * *Štivo za dušu i tijelo* * *Sačuvajmo od zaborava* * *Tradicionalni hercegovački recepti i pjesme* * *Bekijska kuharica i pjesmarica* * *Kuvanje i pivanje*   *Sve naslove smo napisali na ploču i kroz diskusiju eliminirali jedan po jedan.*  *Ostali su Kuvanje i pivanje i Sačuvajmo od zaborava*  *Obadva su nam odgovarala tako da nismo htjeli izbaciti ni jednog.*  *Odlučili smo se za obadva pa je knjiga dobila i naslov*  *Sačuvajmo od zaborava kuvanje i pivanje*   1. ***grupa***   *Učenici su pjesmu koju su napisali na satu glazbene kulture doradili tako da nam posluži za reklamu na radiju i da nam bude slogan za Razrednu pjesmaricu*  *Slogan*  *Prilog 4—fotografija plakata na kojem je nacrtana zobnica.*  *Tko je male scene dio, školski život mu je mio.*  ***Pjesma za reklamu***  *Meni i pjesma su utihnuli,*  *a mi smo ih probudili.*  *Tko je Male scene dio,*  *Školski život mu je mio.*  ***4 .sat: Nastavna jedinica – Rasprava***  *Ponavljam s učenicima što smo prethodno naučili o ovoj temi.*  *Rasprava – razmjena mišljenja o nekoj temi.*  *Predložila sam učenicima da tema današnje rasprave bude -- Što napraviti dalje s prikupljenim materijalima tj. s prikupljenim receptima i pjesmama.*  *Pitanja učenika i diskusija o navedenim pitanjima.*   * *Što s receptima i pjesmama?* * *Kako to sve spojiti u jednu knjigu?* * *Što nam sve treba da od tog nastane knjiga?* * *Kako otiskati knjigu?* * *Koliko nam treba novaca za tiskanje knjige?* * *Što napraviti s tom knjigom ako je otiskamo? Kome bi koristila? U čemu je njezina vrijednost?*   *Razgovarajući o ovom s učenicima dolazimo do ideje da posjetimo poduzetnike iz lokalne zajednice i iznesemo im svoje prikupljene materijale i prezentiramo što smo mislili napraviti s tim.*  *Učenici žele da im se objasni kako napraviti knjigu , koliko novca im treba za to, može li njihova knjiga kasnije poslužiti u marketinške svrhe ili pak u turističke svrhe.*    *Dodatne aktivnosti*  *Uz pomoć ravnateljice pozvala sam predstavnike tvrtke Grafotisak iz Gruda i učenici su im prezentirali našu ideju.*  *Nakon toga oni su učenicima objasnili što je sve potrebno kako bi se pripremio materijal za tiskanje knjige i opisali proces izrade tj. ključne elemente koje je potrebno odrediti da bi naš konačni proizvod – knjiga- dobio željeni izgled i formu.*  *Nakon određenog vremena Grafotisak nam je poslao svoju ponudu za tiskanje.*  *Nakon što nam je ravnateljica pomogla naći sponzora sve je bilo spremno za tiskanje.*  *Terenska nastava iz prirode i društva odrađena je na taj način da smo obilazeći svoj zavičaj posjetili tvornicu Grafotisak i vidjeli kako se tiska naša knjiga.*  *Prilog 5-- fotografije*  *Posjet Grafotisku ( djelatnici Grafotiska su djecu proveli kroz cijelu tvornicu i pokazali im od početka do kraja proces tiskanja knjige Sačuvajmo od zaborava – kuvanje i pivanje).*  *Grafotisak je odradio svoj posao i knjiga je stigla u našu školu.*  *Uz pomoć ravnateljice i ostalih kolega iz škole organizirali smo promociju knjige Sačuvajmo od zaborava kuvanje i pivanje.*  *Na promociju knjige bili su pozvani roditelji mojih učenika, djelatnici škole, predstavnici lokalne zajednice...*  *Na satu razredne zajednice pripremili smo program za predstavljanje knjige Sačuvajmo od zaborava kuvanje i pivanje.*  *Promocija knjige Sačuvajmo od zaborava – kuvanje i pivanje*    *Prilog 6 – fotografije* |
|  |
|  |
| **Materijal koji smo koristili**  Jezični udžbenik, ploča, kreda, olovka, hamer papir, bilježnica, fotoaparat, LCD projektor, računalo s pristupom na internet...  **Nastavne metode koje sam koristila**   * Brainstorming i kategorizacija pojmova * Rad na terenu * Grupni rad, * Razgovor * Diskusija * Prezentiranje prikupljenih materijala * Grupno planiranje * Analiza pisanih materijala ( priča, pjesama, materijala) * Analiza prikupljenih fotografija * Sistematizacija prikupljenih materijala   **Zadaci za vrednovanje**  Izrada plakata.  Vrednovanje i odabir učeničkih sastavaka.  Navođenje primjera i opisivanje prikupljenih pjesama , priča, recepata, ...  korisnih za izradu originalnog rada – knjige--.  **Efekti. Postignuti rezultati:**  Mislim da smo uspješno ostvarili postavljene ciljeve i ishode kroz rad na ovoj temi.  Učenici su saznali i razumijeli na koji način mogu postići određene ciljeve. Naučili su što je zavičajni govor te kako treba njegovati svoju tradiciju i svoje običaje.Naučili su pjevati naše tradicionalne gange. Naučili su planirati aktivnosti, prenositi ideje drugima, rješavati probleme zajedno sa drugima...  Mislim da fotografije iz naše učionice, nasmješena lica mojih učenika, vrijedne ručice na fotografijama, broj posjetitelja na promociji i konačno naš gotov proizvod – knjiga- sve govori o uspješnosti ovog projekta.  **Dodatni komentari, sugestije drugim nastavnicima koji bi željeli implementirati vašu ideju**  Za implementaciju ove ideje potrebno je dosta vremena, truda i rada. Ja sam iskoristila maksimalno vrijeme za ovaj projekt, kako u nastavnim tako i u vannastavnim aktivnostima. Projekt smo provukli kroz više nastavnih predmeta i nastavnih jedinica . Tijekom rada na ovom projektu učenici su bili motivirani i željeli su prikupiti što više materijala. Kroz ovaj projekt učenici su imali dosta ideja za izradu plakata i naslovnice. Učenici su korektno odradili postavljene zadatke. Bitno je da su se kroz projekt razvijale učeničke kompetencije (radno- akcijske, socijalne, emocionalne, kognitivne). |

**PRILOZI**

**Prilog 1**

**Slike nekih tradicionalnih hercegovačkih recepata koje su učenici saznali od svojih baka.**

**Moderna baka s viklerima kuha puru. Pura**  (s lučnicom ili kašom)

***Sastojci:***1 opalac brašna kukuruznog(mljevenog na vodenici)  
obilato vode  
šaka krupne soli  
Rakickog masla,kiselog mlika  
***Priprema:***U lonac se stavi obilato vode uz dodatak soli i ostavi da provrije.Poslije se uspe kukuruzno brašno,pa se pura probije puračom i ostavi da tako vrije dobar satak.Nakon toliko vrenja bi se odlio višak vode koja se zove kaša da se može nadolit ako bude suha,a i zato da bi se sa čvrljama migla kasnije počiniti pura.Pura se mješala dugo dok se sve ne ujedini,a miris bi joj govorio kad je gotova.Osim kaše pura se začinjala sa lučnicom koja se pripremala uprženim maslom na tavi,kad se maslo malo ohladi doda se luk satrven i posoljen krupnom soli.Poslije toga se ulije kiselo mliko.  
  


**Učenica s bakom provaruje mlijeko da dobije sir.** 

***Divenice***

Oprati svinjska criva, izvratiti i staviti u kantu s vodon. Vodu dobro osoliti, zasirćetiti i ukrižati kapule.

Ostaviti tako 3 – 4 sata. Ponovo oprati criva toplom vodom i dit divenice.

***Sastojci:***

2 kg kukuruznog brašna

1 kg svinjske masnoće ( može sala ili sitno nasjeckane slanine)

2 l svinjske krvi

Vode po potrebi – vruće

Šaka soli

***Priprema:***

Sve sastojke izmišati dok se ne dobije jednolična smjesa tamnocrvene boje.

Criva dobro proprati i izrizat na željene dužine.

Criva puniti smjesom ( ne triba pripuniti crivo) i dobro zavezati koncem.

Napravljenu divenicu staviti u prokuvanu vodu oko 5 minuta. Dok se divenica kuva probosti je nekoliko puta tankon iglon pletitkom.



**Prilog 2**

**Izrada plakata Književni jezik i zavičajni govor**

****

**Prilog 3**

**Učenički sastavak**

**Tema:**

**Zašto smo odlučili radit Bekijsku kuharicu?**

**Likovni radovi – ugljen **

Zašto smo odlučili raditi ***Bekijsku kuharicu***?

Odlučili smo napraviti našu ***Bekijsku kuharicu*** da bi današnjim mladim domaćicama pokazali i dočarali samo dio jela koje su radile s puno volje, a s malo novca naše prabake i bake.

***Što o tome pišu naši učenici?***

***U vrijeme naših prabaka i baka nije postojalo izobilje gotove hrane kao danas niti su postojala različita električna pomagala u kuhinji. Nije bilo raznih čuda moderne tehnike. Gotovo sve što su jeli sami su proizvodili i spremali jer se rijetko išlo u trgovinu. U želji da sačuvamo uspomenu na njih s našim učiteljima, roditeljima i bakama načinili smo ovu kuharicu. U njoj se nalaze recepti za različita jela. Iako su raspolagali sa manje namirnica i začina ta su jela ukusnija od većine modernih jela koja se danas spremaju. Svi su recepti iskušani i provjereni, a postupak pripreme opisan je na jednostavan način. U bogatom izboru raznih jela sigurno postoji neko koje će u mnogima probuditi uspomene na djetinjstvo.***

***Lana Šimić V.b***

**Prilog 4**

**Primjeri gangi koje su učenici sakupili i na koji način su posloženi u knjizi.**

**Slogan : Tko je male scene dio, školski život mu je mio.**

**Logo-- zobnica**

****

Mix fotografija – Likovni radovi –5.b

****

***Grupa - Mala scena***

Na satu hrvatskog jezika obrađivali smo temu – **Književni jezik i zavičajni govor** – pročitali smo neke pjesme pisane različitim narječjima hrvatskog jezika. Nakon toga odlučili smo taj školski sat pričati zavičajnim govorom.Pisali smo riječi i rečenice na zavičajnom govoru, a onda su djeca počela govoriti: „rekla bi moja baba učiteljice, kaza bi moj did i sve tako !“

Odlučili smo da im za domaći rad bude razgovarati sa starijom osobom i to zavičajnim govorom,a da pri tom saznaju neku staru pjesmu, priču, molitvu ili mudru izreku i zapišu je u bilježnicu pišući zavičajnim govorom.Djeca su bila vrijedna i drugi dan su donijeli dobre rezultate. Nakon nekoliko pročitanih zadaća došli smo do ideje da to sve sakupimo na jedno mjesto pa da napravimo Razrednu zbirku . Učenici V. b razreda OŠ Ruđer Bošković su u razgovoru sa svojim bakama, djedovima, susjedima , tetama itd. saznali prekrasne tradicionalne priče i pjesme. Djeca su uživala družeći se s bakama i djedovima, a mi se nadamo da su i oni koji su nam kazivali pjesme, priče, molitve i mudre izreke barem malčice oživjeli uspomenu na svoju mladost.

***Hvala im svima!***

***V.b sa svojom učiteljicom***

***Marijanom Tomas***

***Grude, 2014. / 2015.***

***Djevojačke pjesme***

***Nikolina Ćorluka*** *učenica V.b. razreda OŠ Ruđera Boškovića Grude u razgovoru sa svojom bakom* ***Anđom*** *saznala je pjesme koje su pjevane dok su djevojke radile u polju ili čuvale stada ovaca.*

***\* Ja Gruckulja grlo me odaje,***

***po tomu me moj dečko poznaje.***

***\* Ja malena u brdu gojena,***

***više bosa nego obuvena.***

***\* Ovce čuvam pa ne mogu sama,***

***dođi dragi makar nediljama.***

***\* Mesliđane ko ti bere grane,***

***nije niko opadaju same.***

***U mog dragog nigdje ništa nema,***

***jedna maca uz ognjište drjeme.***

***Pjevaj malo nek se brdo ori,***

***ko je tužan nek se razgovori.***



**Prilog 5**

**Posjet Grafotisku**

****





**Prilog 6**

**Promocija knjige**

**Dijelić atmosfere s promocije knjige koja je održana u Maloj dvorani OŠ Ruđera Boškovića Grude**

****

****

****

**Malo smo proslavili uz mezu i uštipke ☺ ☺**

**Morali smo to proslaviti i u našoj učionici.**

****

Vaše priloge dostavite zajedno sa prijavom na mail adresu [boris@coi-stepbystep.ba](mailto:boris@coi-stepbystep.ba)

Molimo vas da priloge imenujete tako da postoji jasna poveznica sa praksom koju aplicirate.